Document ID: 32008D0070

KOMISSION PÄÄTÖS,
tehty 22 päivänä tammikuuta 2008,
päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen Saksan, Puolan ja Romanian siipikarjassa liittyvistä tietyistä suojatoimenpiteistä
(tiedoksiannettu numerolla K(2008) 55)
(ETA:n kannalta merkityksellinen teksti)
(2008/70/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (3) ja erityisesti sen 63 artiklan 3 kohdan
sekä katsoo seuraavaa:
(1)
Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta 14 päivänä kesäkuuta 2006 tehdyssä komission päätöksessä 2006/415/EY (4) vahvistetaan tietyt suojatoimenpiteet kyseisen taudin leviämisen ehkäisemiseksi; toimenpiteisiin kuuluu alueiden A ja B muodostaminen epäillyn tai vahvistetun taudinpurkauksen seurauksena.
(2)
Korkeapatogeenisen lintuinfluenssan H5N1-alatyypin Puolassa ja Saksassa tapahtuneiden taudinpurkausten vuoksi päätöstä 2006/415/EY on viimeksi muutettu komission päätöksillä 2007/878/EY (5) ja 2007/885/EY (6).
(3)
Saksan päätöksen 2006/415/EY puitteissa toteuttamia suojatoimenpiteitä, mukaan luettuna kyseisen päätöksen 4 artiklassa säädetty alueiden A ja B muodostaminen, on nyt tarkasteltu elintarvikeketjua ja eläinten terveyttä käsittelevässä pysyvässä komiteassa, ja ne voidaan vahvistaa.
(4)
Puolassa rajoitusalueella tapahtuneen uuden taudinpurkauksen vuoksi toimenpiteiden kestoaikaa olisi muutettava epidemiologisen tilanteen huomioon ottamiseksi.
(5)
Romania on ilmoittanut komissiolle, että maan suotuisan tautitilanteen vuoksi kaikki korkeapatogeenisen lintuinfluenssan H5N1-alatyypin taudinpurkauksiin liittyvät valvontatoimenpiteet maan alueella on poistettu käytöstä 31 päivään joulukuuta 2007 mennessä eikä alueiden A ja B muodostaminen kyseiseen jäsenvaltioon päätöksen 2006/415/EY 4 artiklan 2 kohdan mukaisesti ole enää tarpeen.
(6)
Selvyyden vuoksi päätöksen 2006/415/EY liite olisi korvattava kokonaisuudessaan.
(7)
Päätöstä 2006/415/EY olisi sen vuoksi muutettava.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/415/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä tammikuuta 2008.

Labels: 3
0
18
6